राम मर्यादा पुरषोत्तम कहे जाते है लेकिन कृष्ण की कोई एक उपाधि नहीं हैं कृष्ण कही योगी ,कंही प्रेमी कंही योद्धा ,कंही युद्ध भूमि से भागे रण छोर ,कंही कूटनीतिज्ञ ,कंही भोले भाले ग्वाले। मनुष्य जीवन के जितने रंग ,जितने सद्गुण ,जीवन जीने के जितने आदर्श और व्यवहारिक दृष्टिकोण हैं वो सब कृष्ण में समाहित हैं। आसक्ति से अनासक्ति का भाव सिर्फ कृष्ण में है। आसक्ति और विरक्ति की पराकाष्ठा कृष्ण का जीवन है। मेघ की तरह बरस कर रीता हो चल दिया । इसलिए कृष्ण भारतीय जनमानस के नायक हैं।